Yemmut wargaz n yemma-s n Faḍma, nettat d tilemẓit, ala 22 n yiseggasen di lɛemer-is, sin yigardan ɣer yiri-s. Tlul-d tayri gar-as d yiwen n yilemẓi n lḥara n wargaz-is, tarfed tadist, asmi d-ilul llufan d taqcict i wumi tefka isem Faḍma, ilemẓi-ni yenkar acu yellan gar-as yid-s, yugi ad as-yefk isem-is. Tesɛedda-d tallit deg uxxam n ccraɛ, gar at uxxam-is i yebɣan ad tt-id-ssufɣen deg uxxam ad ḥarmen arraw-is seg wayen d-yeǧǧa babat-sen, d yilemẓi-ni yugin ad yeqbel yelli-is, ar taggara tarbeḥd kan at axxam-is.